**ការសម្ភាសរបស់លោកយាយ សានឈាន**

ក៖ អ្នកសម្ភាសឈ្មោះជាង ស៊ីអ៊ាវ ខ៖ អ្នកទទួលការសម្ភាសឈ្មោះ​ សាន ឈាន។

ការសង្ខេបប្រវត្តិរបស់លោកយាយ សាន ឈាន

លោកយាយសាន ឈានមានអាយុ ឆ្នាំនៅក្នុងឆ្នាំ២០២០ មានភេទស្រី ទីលំនៅបច្ចុប្បន្ននៅភូមិ គៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាម។

ក៖ បាទចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ ហើយការសម្ភាសទាំងអស់នេះត្រូវរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរ ដើម្បីទុកអោយកូនចៅជំនាន់ក្រោយពួកគាត់បានស្គាល់ហ្នឹងបានដឹងពីប្រវត្តិឪពុកម្ដាយហ្នឹងដូនតា ជាពិសេសប្រវត្តិរបស់យាយទុកអោយកូនចៅរបស់យាយបានស្គាល់បានដឹងនូវអ្វីដែរខ្ញុំបានរៀបរាប់ជាមួយយាយពីប្រវត្តិរបស់យាយចឹងហាសយាយ?

ខ៖ ចា៎!

ក៖ បាទយាយចឹងអើយាយយល់ព្រមដើម្បីអោយខ្ញុំដាក់ការសម្ភាសទាំងអស់នេះទៅក្នុងវេបសាយសាលាទេយាយ។

ខ៖ ព្រមដាក់។

ក៖ បាទយាយយាយជួយនិយាយអោយលឺតិចហាសណាស់បាទយាយចឹងសំរាប់អើខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវ ហើយថ្ងៃខែដែរខ្ញុំសម្ភាសយាយគឺអើថ្ងៃទី២៤ ខែ៥ឆ្នាំ២០២០ ហើយការសម្ភាសទាំងអស់ហ្នឹងគឺធ្វើនៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាមហើយការសម្ភាសនេះក៏ជាការសម្ភាសលើកទីពីររបស់លោកយាយសាន ឈានចឹងហេសយាយ?

ខ៖ ចា៎!

ក៖ បាទយាយចឹងអើសំរាប់ឈ្មោះរបស់យាយទាំងត្រកូលម៉ងហាសសុំម្ដងទៀតយាយឈ្មោះអីគេយាយ?

ខ៖ ឪពុកខ្ញុំឈ្មោះតាសាន ខ្ញុំឈ្មោះយាយឈាន។

ក៖ ចឹងឈ្មោះសាន ឈានណេះយាយណេះ?

ខ៖ ចា៎សានឈាន។

ក៖ អូ៎បាទយាយចឹងសំរាប់អើយាយគិតថាកាលពីជំនាន់យាយនៅក្មេងៗហាសយាយ?

ខ៖ អើ!

ក៖ យាយធ្លាប់មានជួបការលំបាកអីខ្លះយាយអាចរៀបរាប់បានទេយាយ?

ខ៖ ការលំបាកណុងមហាសែនលំបាកហើយនៅធ្វើស្រែផងចិញ្ចឹមឪពុកម្ដាយសព្វគ្រប់បែបយ៉ាងទាំងអស់ត្រលប់មកវិញសុទ្ធតែរត់មកបញ្ចុះបាយម្ដាយ បញ្ចុះបាយម្ដាយរួចទៅស្ទូងដកទៀត ស្ទូងដកទៀតមានក្របីផងដឹកក្របីផងអាសែងអាសោងវេទនាណាស់ដេញក្របីមកចងក្របីទៅស្ទូងទៅដកទៅមួយថ្ងៃដកបានបីផ្លូន ក្រដាប់បីដៃហ្នឹងបីផ្លូនមួយថ្ងៃ។

ក៖ ប៉ុន្តែកាលណុងវ័យនៅប៉ុនណាយាយ?

ខ៖ កាលណុងនៅអាយុម៉្ភៃហើយ!

ក៖ អូ៎បាទយាយរួចចុះយាយគិតថាកាលនៅក្មេងៗហាស?

ខ៖ ចា៎!

ក៖ ការលំបាករបស់យាយកាលនៅជាមួយឪពុកម្ដាយហាស មានការលំបាកអីទៅយាយ?

ខ៖ លំបាកកាលណុងវាគ្រាន់តែចិញ្ចឹមម្ដាយចិញ្ចឹមឪពុកហ្នឹងស្ទូងដកណុងគ្មានលំបាកស្អីទេទៅដាំបន្លែ ដាំអាលែងសណ្ដែកទៅមួយឆ្នាំដាំទៅបានពីរជីចឹងទៅជួនណាបានមួយជីចឹងទៅជួនណាវាមិនកើតទៅទទេទៅវេទនាចឹងរួចដល់អើទៅមុខទៀត ម៉ែខ្ញុំគាត់ចេះតែឈឺឡើងៗគ្មានបានដេកទេដាក់ដុតភ្លើងទាល់តែភ្លឺហ្នឹងច្របាច់ជើងគាត់ក៏មិនបាច់ដែរគាត់នៅស្រែកយូយៗគាត់នៅចុកជើងណាស់ កើតរោគសន្លាក។

ក៖ អូ៎!

ខ៖ រួចខ្ញុំវាមិនដឹងសន្លាកណុងវារបៀបម៉េចយកពេទ្យទៅចាក់ហើយក៏មិនបាត់ដែរណោះដាក់តែភ្លើងដុតភ្លើងណុងឆេះអស់ហើយភួយឆេះអស់ពេញព្រៃហោសខ្ញុំអត់បានដេកទេមួយយប់ៗហោសកូនខ្ចីនេះវេទនានោះ។

ក៖ អូ៎បាទយាយចុះយាយគិតថាចឹងបងប្អូនរបស់យាយហោសអត់មានជួយធ្វើយាយទេ?

ខ៖ អត់ជួយទេតែខ្ញុំម្នាក់ឯងរហូតដល់ពេលម្ដាយឈឺខ្លាំងមកមុខទៀតគេបែកមានប្ដីមានប្រពន្ធបែកអស់ទៅ នៅតែម្នាក់ឯង!

ក៖ អូ៎!

ខ៖ ទៅបែនក្នុងព្រៃលឺចចកយំទៅឡើងចុងឈើហោសឡើងចុងឈើទៅនឹកខ្លាចពោះរត់រត់មកឡើងចុងត្នោតវិញ ឡើងតខុងត្នោតលែងកាំចណ្ដើរកាំអាដែងត្នោតណុងវារុយជើងពេកចុះពីលើចុងត្នោតមកអូ៎អាចចកណាក៏ដោយស្រែកស៊ីទីណាស៊ីទៅទាល់បែនហែងទាល់ភ្លឺបានមួយស្លឹកស្រូវ បានមួយស្លឹកបានមួយដឹកដែរហើយ!

ក៖ អូ៎ប៉ុន្តែពេលណុងនៅស្រុកណាយាយ?

ខ៖ នៅពព្រីងនៅស្រុកខ្ញុំត្រពាំងសុក។

ក៖ អូ៎បាទយាយ!

ខ៖ ចា៎!

ក៖ រួចចុះអើបងប្អូនរបស់យាយប៉ុន្មាននាក់ពេលណុងយាយ?

ខ៖ បងប្អូននៅតែបួននាក់ទេព្រោះអីជំនាន់អាពតវាសំលាប់ចោលអស់ហើយ!

ក៖ អូ៎បាទ!

ខ៖ សំលាប់ចោលអស់ពីរនាក់។

ក៖ បាទយាយបាទរួចចុះអើយាយអាចប្រាប់ខ្ញុំបានទេទាក់ទងពីប្រវត្តិពីដើមៗបានទេយាយកាលយាយទាន់ហើយយាយមានការលំបាកអីចឹងហាសយាយ?

ខ៖ ចា៎!

ក៖ ដូចអើតាំងពីជំនាន់អើលុនណុលជំនាន់អ៊ីសារ៉ាក់?

ខ៖ ជំនាន់លុនណុលហ្នឹងយន្តហោះទំលាក់ហ្នឹងហើយបានគាត់ចូលរូងខ្វិនជើងហោសសែងដល់ពេលចេញមកសែងតែម៉ងដាក់ស្នែងសែង។

ក៖ ពីណាគេឪពុកយាយហោស?

ខ៖ ឪពុកខ្ញុំម្ខាងខ្ញុំម្ខាងខ្ញុំវេទនាណាស់។

ក៖ ប៉ុន្តែនរណាគេជាអ្នក..?

ខ៖ កាលណុងនៅត្រពាំងសុកហាសនៅស្រុកខ្ញុំហាស!

ក៖ បាទយាយ!

ខ៖ រួចដល់នេះយន្តហោះទំលាក់ពេកទៅវេចូលរត់វេទនាណាស់រួចទាំងឪពុកខ្ញុំគាត់ប្ដីមែនយន្តហោះទំលាក់មកគាត់រត់ចោលរត់ចោលបាត់នៅតែខ្ញុំម្នាក់ឯងហ្នឹងចាប់ម៉ែខ្ញុំបីចឹងអើអោយដេកចាប់ផ្ដេកចាប់ផ្ដេកចឹងហាសផ្ដេកទៅដេកទាំងអស់គា្នទៅអើយយន្តហោះអើយបើទំលាក់អីបើងាប់ងាប់ខ្ញុំទៅកុំអោយងាប់ម៉ែខ្ញុំ និយាយកុំសើចរួចដល់នេះទៅយន្តហោះទំលាក់ស្រាប់តែប្រហែលណុងមួយហត្ថចូលចំអាលែងចុងជើងណុងទៅធ្លាក់អីក្បាលដេកណោះ លេងរំលងអាដែងរំលងរោងណុងរោងនៅក្នុងស្រែអូ៎នៅដំបូកហោសធ្លាក់ទៅទៅចំអាលែងដំថ្មប៉ុននេះរយែសជាពីរបុណ្យខ្ញុំល្អអត់អីសោះ ពុកខ្ញុំចូលរត់បាត់ហើយរត់កាលណុងមានទឹកទៀតខ្ញុំយកគាត់ដែរក៏មិនកើតដែរលង់ទឹកងាប់សុខចិត្តនៅដេកទៅ។

ក៖ ប៉ុន្តែកាលណុងនៅណាយាយ?

ខ៖ នៅពព្រីង។

ក៖ ពព្រីងណុងស្រុកណា?

ខ៖ ពព្រីងណុងស្រុកត្រពាំងសុកដែរ។

ក៖ ប៉ុន្តែនៅខេត្តកំពង់ចាមយើងតើហី?

ខ៖ ចា៎នៅខេត្តកំពង់ចាម។

ក៖ អូ៎បាទយាយចុះអ៊ីសារ៉ាក់?

ខ៖ អ៊ីសារ៉ាក់ខ្ញុំកើតអត់ទាន់ទេកាលណុងខ្ញុំនៅក្នុងផ្ទៃពោះម្ដាយខ្ញុំ។

ក៖ អូ៎!

ខ៖ ប្រាំពីរខែឪពុកខ្ញុំគេចោលទីណុងហើយគេចាប់យកទៅដាក់គុក ដាក់គុកបានប៉ុន្មានខែទេស្រាប់ចេញមកខ្ញុំកើតហ្នឹងហាសបានប្រាំពីរថ្ងៃខ្ញុំកើត។

ក៖ ម៉េចបានគេចោទគាត់ចឹងយាយ?

ខ៖ គេចោទអាដែងព្រោះតាសាន់ណុងគាត់ចូលអ៊ីសារ៉ាក់ ចូលអ៊ីសារ៉ាក់រួចឪពុកខ្ញុំគាត់ឈ្មោះតាសានហោស!

ក៖ ដល់ទៅ..?

ខ៖ រួចដល់វាច្រឡំចឹងវាចាប់ឪពុកខ្ញុំហ្នឹងណាស់។

ក៖ អូ៎!

ខ៖ ដល់ឪពុកខ្ញុំថាមើលត្រកូលមើលអីណោះគេថាអ៊ូសាន់ រួចឪពុកខ្ញុំណេះម៉ក់សានខុសគា្នចឹងហាស!

ក៖ អូ៎!

ខ៖ បានគេលែងមកវិញហ្នឹងហាសប៉ុនលែងណុងអោយលុយហាសជំនាន់ណុងហាសលក់ស្រូវអោយលុយគេហាស!

ក៖ អូ៎បាទយាយ!

ខ៖ ចា៎អស់ស្រូវមួយដឹកហាសខ្ញុំនៅប្រាំពីរថ្ងៃគាត់មកបានប្រាំពីរថ្ងៃខ្ញុំកើតហាសខ្ញុំកើតកើតនៅគ្រែទៀតហោសគ្រែមុខធំ។

ក៖ ចុះម៉េចបានគេចាប់អើតាឈ្មោះសានចឹង?

ខ៖ តាសានណុងគាត់…។

ក៖ គាត់ធ្វើអីខុសមែន?

ខ៖ គាត់អត់មានខុសអីទេប៉ុនគេច្រឡំឈ្មោះ។

ក៖ ប៉ុន្តែអ្នកដែរចាប់ច្រឡំណុងអើចង់និយាយថាគេមកចាប់ឈ្មោះសានដែរមែនអត់យាយ?

ខ៖ គេឈ្មោះសាន់។

ក៖ សាន់ប៉ុន្តែកើតអីបានគេចាប់គាត់ខុសអីខុសអីមែន?

ខ៖ គេចាប់ថាគាត់ណុងទៅចូលអ៊ីសារ៉ាក់រួចទៅគាត់អត់មានចូលផង។

ក៖ អូ៎!

ខ៖ តាសាន់ណុងគាត់ចូលអ៊ីសារ៉ាក់តាសាន់ណុងហាស!

ក៖ អូ៎!

ខ៖ ដល់នេះគេចាប់ច្រឡំណុងហាសបានគេលែង។

ក៖ ប៉ុន្តែនរណាគេអ្នកចាប់យាយលុនណុលមែន?

ខ៖ ពីជំនាន់ដើមពីណាទេចុះខ្ញុំអត់ស្គាល់ផងខ្ញុំមិនទាន់កើតផង។

ក៖ អូ៎!

ខ៖ ខ្ញុំនៅប្រាំពីរខែសោះចាប់ទៅដាក់បានបីខែណុងខ្ញុំគាត់ណុងបកមកវិញគេលែងមកហ្នឹងបានប្រាំពីរថ្ងៃខ្ញុំកើតហ្នឹង កើតគ្រែគ្រែឪពុកធំខ្ញុំមិនទាន់បានលើកផ្ទះផងគេប្រមូលភូមិទៅដូចជំនាន់អាពតចឹង។

ក៖ បាទយាយ!

ខ៖ កំសត់ណាស់រឿងខ្ញុំហោស!

ក៖ យាយអាចប្រាប់រឿងកំសត់ៗទាំងអស់ក៏បានដែរ?

ខ៖ ចា៎!

ក៖ អើចុះយាយគិតថាចឹងលុនណុលយើងនៅណាយាយ?

ខ៖ លុនណុលជំនាន់លុនណុលហ្នឹងគេជំលាសទៅសំពៀតយួនទៀតគេវ៉ៃបងខ្ញុំចោលហើយគេទៅសំពៀតយួនគេប្រុងសំលាប់ខ្ញុំចោលទៀតហោសរកសំលាប់ម៉ែខ្ញុំឪខ្ញុំហ្នឹងហាស!

ក៖ តែ..?

ខ៖ តែដល់ទៅបានពីរឆ្នាំបានគេអោយត្រលប់មកវិញ។

ក៖ អូ៎!

ខ៖ ហើយត្រលប់មកវិញណុងគេអោយស៊ីបាយរួមហ្នឹងវេទនាណាស់សុទ្ធតែទឹកបបរវេទនាម៉ែខ្ញុំនៅតែឆ្អឹងងៀកទៅឪពុកខ្ញុំនៅតែឆ្អឹងវេទនាណាស់ ខ្ញុំសុខចិត្តអត់បាយម្ដងៗខ្ញុំទៅជីកដំឡូងកាប់យកមកអោយគាត់ពិសារ។

ក៖ ទៅនិយាយតទៅទៀតទៅនិយាយអោយលឺៗទៅ?

ខ៖ អត់បបរគេលើកអត់ពេញចិត្តហ្នឹងគេហើយបានសុខចិត្តអត់បបរនៅធ្វើតែការងារណុងសឹងខ្ញុំទៅលួចជីកដំឡូងយកមកចិញ្ចឹមឪពុកម្ដាយខ្ញុំម៉ែខ្ញុំខ្វាក់ភ្នែកមើលអីមិនឃើញខ្ញុំបញ្ចុះគាត់ដាក់ដាំស្ងោរឆ្អិនទៅខ្ញុំបញ្ចុះគាត់ទៅខ្ញុំទៅធ្វើការអោយគេទៀតរួចពីណុងមកបានខ្ញុំឪពុកខ្ញុំហ្នឹងងាប់ទៅខ្ញុំវេទនាខ្ញុំភ្ជួរស្រែខ្លួនឯង!

ក៖ យាយនៅធ្វើការអីគេយាយជំនាន់ណុង?

ខ៖ ចា៎!

ក៖ យាយធ្វើការអីគេយាយនៅជំនាន់ណុង?

ខ៖​ បែកពីជំនាន់ប៉ុលពតទៅដល់លោកហ៊ុនសែនមកហ្នឹងបានភ្ជួរស្រែខ្លួនឯងហ្នឹងហើយ!

ក៖ អូ៎!

ខ៖ បានលោកហ៊ុនសែនរំដោះក្បាលខ្ញុំអោយមានជីវិតត្រឹមត្រូវបើ..។

ក៖ ប៉ុន្តែ..?

ខ៖ ខ្ញុំភ្ជួរស្រែខ្លួនឯងចឹងទៅ។

ក៖ បាទយាយប៉ុន្តែកាលជំនាន់លុនណុលហាសយាយ?

ខ៖ លុនណុលណុងក៏វេទនាពិបាកមហាសែនពិបាកដែរ។

ក៖ ដោយសារពេលណុងមានគ្រាប់ផ្លោងណេះយាយណេះ?

ខ៖ ចា៎គ្រាប់ផ្លោងគ្រាប់បន្តកសុទ្ធតែដេកក្នុងរោងហោស បើមិនដេកក្នុងរោងគ្មានរស់កើតទេ។

ក៖ អូ៎ប៉ុន្តែយាយនៅណាយាយពេលណុង?

ខ៖ កាលណុងនៅ..។

ក៖ មកហ្នឹងនៅរឺមួយក៏នៅទេ?

ខ៖ ខ្ញុំនៅទេនៅអ៊ីត្រពាំងសុកក្រោយវត្តថ្មី។

ក៖ អូ៎បាទយាយ!

ខ៖ ចា៎!

ក៖ រួចចុះអើពេលណុងយើងរកស៊ីអីគេទៅហើយមានមុខរបរ..?

ខ៖ រកស៊ីតែធ្វើស្រែហ្នឹងភ្ជួរតែស្រែហ្នឹងខ្ញុំហោស!

ក៖ មានន័យថា..?

ខ៖ ភ្ជួរស្រែទៅដាំសណ្ដែកទៅមានភ្លៀងផ្គរណុងបានមួយឆ្នាំជួនណាបានប្រាំជីអើបានមួយជីទៅ ជួនណាបានប្រាំហ៊ុនទៅវាអត់កើតជួនណាទទេទៅ។

ក៖ អូ៎!

ខ៖ វាចឹង។

ក៖ បាទយាយចុះអើពេលហ្នឹងយើងរកស៊ីអីអើយើងរកស៊ីអីទៅរួចមានគ្រាប់ផ្លោងអីធ្លាក់មកត្រូវផ្ទះអ្នកជិតខាងអីអត់យាយ?

ខ៖ គ្រាប់ផ្លោងត្រូវផ្ទះអីណុងអូ៎វេទនាណាស់ជំនាន់ប៉ុលពតអូ៎ជំនាន់លុនណុលណុងដាច់លុនណុលមកតាំងពីលោកហ៊ុនសែនរំដោះបានមកយើងបានសេចក្ដីសុខហើយបានសេចក្ដីសុខហើយយើងអត់មានវេទនាទេ។

ក៖ អូ៎!

ខ៖ គ្រាន់តែបញ្ចុះម្ដាយបាយម្ដាយប៉ុនគាត់ដេកមិនបានចឹងគាត់ចុកគាត់ចាប់ដុតខែដល់ពេលខែកត្តិកឡើងទៅលីគល់អុសយកមកដុតឆ្អើរគាត់ដូចកូនកខ្ចីចឹង។

ក៖ អាហ្នឹងពេលដាច់ប៉ុលពតហើយណេះយាយ?

ខ៖ ចា៎ដាច់ប៉ុលពតទៅ។

ក៖ ចុះអាពេលជំនាន់ប៉ុលពតយាយគេជំលាសយាយទៅណាទៅ?

ខ៖ យើងនៅស្ពានយួនហោសខ្ញុំឈឺមួយឆ្នាំអូ៎ខ្ញុំឈឺមួយខែបានដឹងខ្លួនកាលណុងហោសវេទនាណាស់។

ក៖ បាទយាយ!

ខ៖ មួយរោចខែផល្គុនដល់មួយរោចខែចែត្របានដឹងខ្លួន។

ក៖ អូ៎បាទ!

ខ៖ ដឹងខ្លួនណុងគេអោយចុះទៅមើលឋានបានដាណុងពីរថ្ងៃទៅដល់អាមាន់ណុងវាអើខ្ញុំវ៉ៃពីរតូចហោសខ្ញុំវ៉ៃអត់ដឹងអីវ៉ៃទៅដាច់សុំរកវាទៅ។

ក៖ អូ៎!

ខ៖ រួចដល់នេះយមរាជ្យសួរថាមើលអ្នកណាជួនមកខ្ញុំឆ្លើយថាឆ្លើយក្នុងធ៌មថាម្ចាស់ថ្លៃកូនអើយព្រះធ៌មជូនមកនាងសោរភគវាសូមព្រះអង្គសូមបើកទ្វារសួរទៅព្រះអង្គផងថាចឹងរួចខ្ញុំអត់ចេះសោះហាស ស្រាប់ឡូចេះទាញមកខ្ញុំថាចឹង។

ក៖ អូ៎!

ខ៖ និយាយក្នុងធ៌មចឹងលោកយមរាជ្យទះដៃផោងថាល្អថាចឹងថាចេះឆ្លើយក្នុងព្រះធ៌មល្អណាស់មិនដែរមាននរណាចេះឆ្លើយក្នុងព្រះធ៌មល្អចឹងទេ តែសព្វថ្ងៃធ្វើអីថាខ្ញុំចិញ្ចឹមម្ដាយម្ដាយខ្ញុំខ្វាក់ខ្ញុំសុំទៅនៅចិញ្ចឹមគាត់វិញរួចលោកថាអើគ្រាន់តែយកមកអោយមើលដោះស្រាយជាមួយមាន់ទេ រួចមាន់ប៉ុនកដៃណុងហាសអើវាឡើងលើដើមឈើខ្មៅហ្នឹងហាស!

ក៖ បាទយាយ!

ខ៖ វេចេះនិយាយដូចមនុស្សចឹងវាថាបងឯងមើលវ៉ៃខ្ញុំដាច់កថាចឹងរួចខ្ញុំថាខ្ញុំវ៉ៃណុងក៏ខ្ញុំអត់មានប្រាថ្នាថាសំលាប់ជីវិតកាលអោយងាប់ដែរណាស់ ប៉ុនវាជ្រុលដៃទៅវាងាប់ខ្ញុំសុំទោសខ្ញុំខុសហើយខ្ញុំបានវ៉ៃប៉ុនលោកកុំយកទោសខ្ញុំអីខ្ញុំខំតែបងមាន់ឯងមកស៊ីរបស់ខ្ញុំខ្ញុំអត់វ៉ៃទេរួចតាំងដល់នេះទៅ យមរាជ្យសួរថាមើលមាន់មាន់ឯងស៊ីរបស់គេមុនរឺក៏គេវ៉ៃមុនដឹងយមរាជ្យសួរចឹងមាន់ថាខ្ញុំស៊ីមុនអើឯងចោរហើយរកអោយគេរកយកទោសគេយកម៉េចកើត ឯងចោរហើយអស់កម្មពារគា្នទៅត្រឹមហ្នឹងទៅកុំធ្វើបាបគេបើឯងជាសត្វមាន់ឯងទៅទំនាយចិញ្ចឹមមនុស្សលោកថាចឹងរួចដល់នេះទៅវាក៏ចាញ់ត្រង់ហ្នឹងហាស ចាញ់ត្រង់ខ្ញុំឆ្លើយហ្នឹងហាសខ្ញុំថាគាត់ស៊ីរបស់ខ្ញុំមុនបានខ្ញុំវ៉ៃវ៉ៃទៅជ្រុលដៃលេងដាច់កបាក់កទៅ។

ក៖ អូ៎បាទយាយបាទ!

ខ៖ រួចដល់នេះទៅក៏វាឈប់ធ្វើបាបខ្ញុំទៅបង់តែទឹកផ្ទះបង់ពីរបីដងបង់អត់ចូលទេមានអីដុំថ្មអណ្ដែកលើទឹកហ្នឹងទៀតហាស អណ្ដែកលើទឹកខ្ញុំឈរលើដដុំថ្មណុងធ្លាក់ទៅចំលើដុំថ្មហ្នឹងហាសអណ្ដែតលើទឹកចឹងហាសរួចដល់មាត់ស្រះចឹងឡើងលើមាត់ស្រះហ្នឹងក្ដៅហាស ក្ដៅជើងហ្នឹងងំតែលោតមកផុតបីដងអត់ចូលទេយមរាជ្យថាឯងជាអ្នកបាបឯងមាន់ហ្នឹងជាអ្នកបាបយើងកាត់ក្ដីចឹងព្រោះគេជាមនុស្សគេមិនអាចបាបទេ ព្រោះគេមានមកចឹកអីរបស់ឯងអីស៊ីរបស់ឯងតែឯងលោភលន់ទៅស៊ីរបស់គេហោសឯងវាលួចរបស់គេគេមិនចាំចឹងហើយរបស់គេហោស រួចដល់នេះទៅមាន់ចាញ់ខ្ញុំទៅណាស់ដល់នេះខ្ញុំសុំមកវិញមកទៅចាប់ផ្ទៃគេទៀតហើយ!

ក៖ ណុងពេលណាយាយ?

ខ៖ ចា៎ទៅចាប់ផ្ទៃគេតែគេប្រច័ណ្ឌប្ដីដាក់ទៀតគេថាអើយយកសាហាយវាយកមកនៅលើផ្ទះហើយ ហើយខ្ញុំថាទេខ្ញុំអត់នេះទេខ្ញុំសុំសំរាកសិនទេខ្ញុំគង់តែទៅផ្ទះខ្ញុំទេថាប្រពន្ធហ្នឹងអើយប្រច័ណ្ឌធ្វើបាបខ្ញុំ ដល់នេះទៅខ្ញុំហៅពួកមិត្តណុងថាផ្លាស់កន្លែងទៅទៀតទៅជួបម្ដាយខ្ញុំវិញខ្ញុំខានបុកស្រូវអោយគាត់ពិសារហើយក៏ទៅគេផ្លាស់ទៅ ដល់ផ្លាស់ទៅមកវិលត្រលប់មកម៉ែខ្ញុំវិញអូ៎ឡើងទៅឋានសួរឡើងទៅឋានសួរដល់គេថាខ្ញុំទៅបេះផ្លែមឹងឡាផ្លែស្អីៗល្អៗយកថ្វាយព្រះឥន្ធទេធារាជ្យថាថ្វាយព្រះបិតាខ្ញុំផងណែខ្ញុំនឹកម៉ែខ្ញុំនៅក្រោមហោស ខ្ញុំចាំបំរើគាត់រួចទាល់តែគាត់ងាប់បានខ្ញុំវិលត្រលប់មកឋានហ្នឹងវិញគេថាអូ៎ទៅម្ដងហ្នឹងរឹងតែមានកម្មពារហើយទៅម្ដងហ្នឹងរឹតតែពិបាកលើសដើមមកវាពិបាកមែនដូចគេថាចឹងរួចដល់នេះទៅគាត់ឃាត់ថាខ្ញុំរូបកខ្វក់ជាងគេខ្ញុំមិននៅទេ គេវាស្អាតណាស់ស្រីគេឋានសួរហ្នឹងល្អៗណាស់គំនូរក៏មិនដល់ដែរស្អាតនោះស្អាតខ្ញុំខ្មាស់គេខ្ញុំរូបកខ្វក់ហ្នឹងបានខ្ញុំមកវិញ រូបបកចុះត្រលប់មកវិញមកគេថាអើមិននៅទេក៏ហីចុះនាងឯងទៅបំរើធ្វើខ្ញុំគេទៀតទៅរួចក៏ខ្ញុំមកវិញមកដល់ផ្ទះហ្នឹងឃើញពុកខ្ញុំគាត់កាលណុងឃើញគាត់សែងត្រសក់ថាព្រលឹងខ្ញុំធ្វើត្រសក់ហ្នឹង បានម៉ាកូននេះប៉ុណ្ណឹងកូនចៀនប៉ុណ្ណឹងហេសដល់ពេលខ្ញុំដឹងខ្លួនឡើងគេដាក់អាលែងពាងណុងគេដាក់ទឹកហោសត្រសក់អញ់ទៅណាទៅ ត្រសក់ប្រាកដជាត្រសក់ហើយបាត់ត្រសក់ទៅណាទៅខ្ញុំយំម៉ងដល់ថាអីទុកអញ់មួយដែរស៊ីគេស៊ីអស់បានគេចេះតែសើចសើចគ្រប់តែគា្ន បានទំនងគេលួចកុហកមកហ្នឹងហាស!

ក៖ អូ៎!

ខ៖ ដូចពុកខ្ញុំអីបងខ្ញុំហ្នឹងហាស!

ក៖ បាទយាយចុះយាយគិតថាចឹងពេលដែរយាយវេទនាគឺប៉ុលពតមែនអត់យាយ?

ខ៖ ចា៎អាហ្នឹងហាសប៉ុលពតហ្នឹងហាស!

ក៖ យាយអាចរៀបរាប់ពីទុកលំបាកហ្នឹងការវេទនាពេលជំនាន់ប៉ុលពតអោយខ្ញុំស្ដាប់បានទេយាយ?

ខ៖ អូ៎ប៉ុលពតវាប្រុងសំលាប់ខ្ញុំចោលប្រុងសំលាប់ខ្ញុំចោលខ្ញុំបានកាំបិតមួយកាំបិតស្នៀត រួចពួកខ្ញុំកាន់កាំបិតទាំងអស់។

ក៖ ម៉េចចឹងយាយ?

ខ៖ ប្រាប់ថាថ្ងៃរសៀលរះព្រៃហ្នឹងហាសថាទៅការដ្ឋានខ្ញុំនៅដកស្រោមកាំបិតនៅចាំម៉ងថាបើអ្នកឯងផ្ដាំកូនផ្ដាំប្រពន្ធចូលចុះមកចាប់ខ្ញុំចុះបើអូនឯងផ្ដាំកូនផ្ដាំប្រពន្ធរួចហើយសុំចូលបើមិនទាន់ផ្ដាំសូមផ្ដាំសិនទៅ វាអត់ហ៊ានចូលទេគ្នាវាបីនាក់ហាសអត់ហ៊ានចូលសោះកាំបិតខ្ញុំកាន់ដៃពីរតែម៉ងខ្ញុំដោះអាលែងផ្នូកក្បាលផ្នូកអីក្រវាត់ចោលម៉ងខ្ញុំថាមុខតែងាប់ហើយពេលណុងហោស មុខតែគេចាប់សំលាប់ចោលដូចបងខ្ញុំទៀតហើយបានទៅវាលនាំគា្នរសេសរសោះៗបាត់អស់ទៅណាស់ខានសំលាប់ខ្ញុំទៅ។

ក៖ អូ៎ប៉ុន្តែគេអោយយើងធ្វើអីទៅយាយជំនាន់ណុង?

ខ៖ រួចដល់មកសារក្រោយទៀតវាទៅតាមដានតាមក្រោមផ្ទះខ្ញុំចឹងហេសរួចខ្ញុំលេងនោមនោមដាក់កូនឆ្នាំងមួយប៉ុននេះកូនឆ្នាំងស្ពាន់។

ក៖ បាទយាយ!

ខ៖ ស្រាប់តែឃើញវាឡើងក្រឺតម៉ងជះចំក្បាលហែងម៉ង។

ក៖ ជះទឹកនោមហោសយាយ?

ខ៖ ចា៎!

ក៖ ជះទឹកនោមហី?

ខ៖ ជះទឹកនោមដាក់ក្បាលវាៗថាវើយសត្វអីណាក៏ដោយកុំមកជិតផ្ទះអញ់វើយអញ់មើលអីមិនឃើញទេបើអញ់ងងុយដេកណាស់អញ់ជះហើយជះទឹកនោមវិនជះចំក្បាលមនុស្សដល់ពេលអង្គប្រជុំវាថាអើដល់ពេលនេះវាលើកពេលស៊ីបាយស៊ីបបរទឹកៗហ្នឹងវាលើកហើយ អាខ្លះវាជះទឹកនោមដាក់ខ្ញុំថាអើខូចមកនៅអីក្រោមផ្ទះគេហោសគេជះចឹងហើយឆ្កែក៏ដោយគេស្រែកចឹងហើយគេស្រែកថាប្រយ័ត្នវើយទឹកនោមខ្ទៀតខ្ញុំជះទៅស្ទឹកអស់ក្បាល ថ្ងៃក្រោយទៀតឈប់មក។

ក៖ អូ៎បាទយាយចុះសំរាប់ធ្វើការវិញគេអោយយាយធ្វើការងារអីគេខ្លះទៅយាយ?

ខ៖ អូ៎ដកស្ទូងគ្មានឈប់ទេរួចយប់ឡើងទៅលើកដីទៀតទៅរែកដីទៀតដាក់កន្លះបង្គីក៏មិនព្រមទេជាន់ដាក់អោយជាន់ទៀតហោសអោយយើងរែកទ្រាំទ្រាំទៅ ដាក់រែកហ្នឹងរែកថាសឹងដាច់ខ្យល់ងាប់ហោសឡើងស្មាខ្ញុំនេះឡើងរបកស្មាមើលចឹងវេទនានោះ។

ក៖​ អូ៎!

ខ៖ ប៉ុនវាម្ដងបានវាអោយមកដេកដេកបានប្រហែលកន្លះម៉ោងវាវ៉ៃជួងទៀតហើយធ្វើការទៀតហើយគ្មានទំនេរទេខ្ញុំហោស!

ក៖ បាទយាយបាទចុះយាយគិតថាចឹងគេជំលាសយាយទៅខាងណាទៅយាយ?

ខ៖ ពួកវាដល់ពេលលោកហ៊ុនសែនមកវ៉ៃមកវារត់ក្រប៉ាបជើងអាណុងខ្ញុំបកមកស្រុកវិញហើយរត់ក្រប៉ាបជើងចោលមានកងទ័ពវាអាខ្លះមានកាំភ្លើងអសខ្លះអត់កាំភ្លើងរត់រសាត់ត្រាយទៅ។

ក៖ អូ៎ចុះពេលណុងវាធ្វើបាបយើងអីខ្លះយាយទាំងម្ហូបអាហារទាំង..?

ខ៖ ម្ហូបអាហារអត់មានអីអោយយើងមានទឹកបបរណុងមានស្អីស៊ីទេ។

ក៖ អូ៎!

ខ៖ ទាសំលណុងមិនដឹងសំលស្អីទេស្លដាក់ប្រៃៗសំលប្រហើរទៅ សំលម្ចូរទៅរួចមិនដឹងសំលស្អីទេដូចអាលែងបាយជ្រូកចឹងរួចចេះតែហុតទៅ។

ក៖ ចុះ..?

ខ៖ រួចយប់ឡើងបន់អោយតែភ្លឺទេនឹកឃ្លានអាស្លឹកថ្នឹងទៅបេះស្លឹកថ្នឹងស៊ីរួចគេគ្រប់គា្នគេចាប់អាលែងចាប់ក្ដាមចាប់ខ្យងអីស៊ីរួចខ្ញុំដូចព្រះអង្គលោកមិនអើយធ្វើចឹងខ្ញុំដូចសុំសិល្បិ៍ថាពីកាលណុងមក ខ្ញុំអត់មានទៅចាប់ចុងកើតទេទៅចេះស្លឹកថ្នឹងទៅបេះផ្លែក្រៀលអាក្រៀលណុងស៊ីៗទៅលេងក្អួតអត់ចេញទេធ្វើទុកពិបាកវេទនាពេញក្បាលទាំងអស់ អាស៊ីអាលែងផ្លែក្រៀលណុងពិបាកស៊ីផ្លែថ្នឹងវាជូរពេកអាស្លឹកថ្នឹងផ្លែថ្នឹងបេះស៊ីអស់ហើយផ្លែទ្រប់ផ្លែអីផ្លែល្ហុងអីហ្នឹងដាំខ្លួនឯងលួចខ្លួនឯងមកស៊ី រួចងាកទៅដំឡូងគេអោយបកដំឡូងក្វាត់ក្រម៉ាពីក្នុងអាក្រម៉ាមួយរៀងចាស់ក្រវាត់ពីក្នុងទៅសកក្រឡឹងជុំវិញចឹងទៅដើមវាធំហោសទំលាក់មកវាអត់ដឹងទេ យកមកលួចស្ងោរអោយម៉ែខ្ញុំ។

ក៖ អូ៎បាទយាយ!

ខ៖ បានចិញ្ចឹមម៉ែខ្ញុំបានពិសារដោយសារខ្ញុំលួចអាដែងខ្លួនឯងលួចអាដែងគេអោយបកអាលែងដំឡូងណុងហាស!

ក៖ ចុះម្ដាយរបស់យាយឈឺអីគេយាយ?

ខ៖ ឈឺ..។

ក៖ ពេលប៉ុលពត?

ខ៖ ឈឺជំនាន់ប៉ុលពតចូលរត់ភ្នែកគាត់ឈឺម្ខាងមួយឆ្នាំម្ខាងទៀតមួយឆ្នាំទៀតខ្វាក់ទៅយន្តហោះវាទំលាក់ពេកមានទៅរកគ្រូអីណា។

ក៖ អូ៎!

ខ៖ ចាក់តែថ្នាំពេទ្យចាក់អត់ជា។

ក៖ បាទយាយបាទចុះយាយគិតថាចឹងសំរាប់បងប្អូនយាយឪពុកម្ដាយយាយវិញគេអោយទៅណាយាយជំនាន់ប៉ុលពត?

ខ៖ ជំនាន់ប៉ុលពតទៅស្ពានយួនទៅស្ពានយួនណុងនៅខាងលិចស្រុកបុសខ្នុរហាស!

ក៖ បាទយាយ!

ខ៖ ចា៎ទៅកូនចេកអើយចេកអាលែងព្រៃដុះឡើងគេទូលទាំងគីឡូៗគេថាចំពួកណុងហ៊ានលួចកាប់ចេកគេណោះដល់យូរៗទៅបានដឹងថាអើយគេនៅក្នុងភ្លឺយើងនៅក្នុងព្រៃបានទាហ៊ានគាប់គេយកមកស្លស៊ីឆ្ងាញ់អាណុងសាច់ទន់រួចស្លឹកវាស្ដើងៗវេចអន្សមស្រួលហាសអាណុងហោសស្លឹកចេកណុង រួចស្វាវាដេញខ្ញុំនៅចាំពោត។

ក៖ បាទយាយ!

ខ៖ ខ្ញុំរត់មកផ្ទះពុកខ្ញុំទៅម្ដងទៅដល់នេះទៅលោកបងម៉ៅគាត់កាលណុងបងប្អូនខ្ញុំដែរកាលណុងគាត់ទៅអើតមើលឪពុកខ្ញុំទៅពុកខ្ញុំគាត់ធ្វើខ្លាក្រហឹម ក្រហឹមចឹងគាត់រត់មកវិញថាអើយមិត្តខ្លាស៊ីតាខ្ញុំអស់ហើយមើលទៅគ្រាន់តែទៅដល់កន្លែងខ្ទមក្រហឹមឡើងងឺស្ទរដី ភ្ញាក់អើអាលែងមិត្តគេណុងយកកាំភ្លើងយកអីទៅហៅឪពុកខ្ញុំទៅម្ដងទៀតនាំទៅដល់ខ្ទមណុងអើតា តាខ្ញុំបាទអើតាឯងទៅណាខ្ញុំស្មានតែខ្លាស៊ីបាត់ហើយថាខ្ញុំគ្មានទៅណាខ្ញុំក្រហឹមអោយអ្នកម៉ៅឯងចង់ដឹងមើលអ្នកឯងខ្លាទេរឺក៏អត់ខ្លាចថាពួកណុងសើចដែរ ថាអូ៎គាត់សាកគ្មានគោលចំហចឹងតាម៉ៅឯងចាញ់គាត់ចឹងគាត់ក្រហឹមទៅតាឯងរត់គាត់មកផ្ទះរួចដល់នេះឪពុកខ្ញុំគាត់ដាក់ទ្រុង ធ្វើទ្រុងអាដែងដាក់ចេះហាសដាក់ស្វាបានបួន ស្វាបានបួនហើយអោយពួកមិត្តណុងមួយទៅអោយគេអ្នកជិតខាងណុងមួយៗម្នាក់គាត់យកមួយមកស៊ីមួយក្រុមណុងតែម៉ងស្លចែកគា្នស្លម្ចូរគ្រឿង។

ក៖ យើងរៀបរាប់អាពិបាកប៉ុណ្ណាៗកុំរៀបរាប់អាចឹងអត់អីទេយាយអាចនិយាយប្រវត្តិអ្វីដែរយាយនឹកឃើញយាយនិយាយទាំងអស់យាយហី?

ខ៖ រួចដល់រួចទៅខ្ញុំទៅជីកក្ដួចទៀតហើយ អើធ្វើអង្ករតិចទៅជីកក្ដួចក្នុងព្រៃទៅជីកស្រាប់តែខ្មោចលងនេះវាធ្លាក់ភ្នែកប៉ុននេះបងថ្លៃខ្ញុំហាសអោយឃើញ។

ក៖ កាលណុងនៅណាយាយ?

ខ៖ ចា៎!

ក៖ កាលណុងនៅណា?

ខ៖ នៅអ៊ីស្ពានយួន។

ក៖ អូ៎!

ខ៖ តាំងស្រាប់តែមកចែខ្ញុំទៅហើយអូ៎ចាំផងថុលចាំផងម៉េចបានមកចឹងដឹងសួរគាត់ឡប់មើលភ្នែកយើងស្រាប់តែងៀកចេះមកភ្នែកធ្លាក់ដល់ៗហ្នឹង!

ក៖ ពេលយប់ហោសយាយ?

ខ៖ ឃើញយប់អីឃើញថ្ងៃហ្នឹងហាសព្រឹកព្រហាមណុងហាសអូ៎រត់ចោលអាដែងរត់ដល់ផ្ទះខ្ញុំលេងរត់កំពប់អស់អាដែងក្ដួចគ្មានសល់ទេស្រាប់ដល់នេះទៅអោយឪអើយខ្មោចលងភ្នែកឡើងលានធ្លាក់ដល់ថ្ពាល់រួចដល់នេះទៅខ្ញុំទៅរោងម្ដងទៀតទៅអ៊ីណុងហាស អ៊ីណុងបែបសំបូរក្ដួចទៅដល់ណុងថាដូចគេតាមចឹងលេងជីកហែងជីកគរៗយកមកដាក់ក្បែរអូរប្រហែលដប់ល្អីរួចដល់ជីកបានចឹងទៅ បានពាក់កណ្ដាលចឹងទៅបានប្រហែលប្រាំល្អីអាពួកអាដែងមិត្តភក្តិវាទៅជីកដែរធ្វើខ្មោចលង លងហែងរត់ខ្ទេចគ្មានសល់។

ក៖ យាយធ្វើខោ្មចលង?

ខ៖ ខ្ញុំធ្វើខ្មោចលងឡើងទៅលេងកើបអាលែងគ្រួសម៉ាពីរធ្នកបាចហែងថាគ្មានទេរត់នោះរត់គ្មានសល់ទេរត់ចោលវារត់ចោលចប់ហោសវារត់ចោលក្ដួចអស់ ព្រលឹមឡើងបានវាមកវិញគេមានកាំភ្លើងមានអីហេ៎មិត្តនារីឯងអត់ខ្លាចខ្មោចលងទេ ទេខ្ញុំអត់ដឹងផងប៉ុនខ្ញុំហ្នឹងហាសខ្មោចលងទៅលងគេ។

ក៖ អូ៎!

ខ៖ លងទៅគេរត់ទៅអាងខ្ញុំជីកក្ដួចហោស!

ក៖ ពេលណុងពេលណាយាយ?

ខ៖ ចា៎!

ក៖ ពេលណុងពេលណា?

ខ៖ នៅស្ពានយួនណុង។

ក៖ ប៉ុន្តែពេលណុងពេលណានៅជំនាន់ណា?

ខ៖ ជំនាន់អាលែង..។

ក៖ ពេលដាច់ប៉ុលពតហោសយាយ?

ខ៖ ជំនាន់លុនណុល។

ក៖ លុនណុលហោសយាយ?

ខ៖ ចា៎គេជមលាសទៅ។

ក៖ អូ៎បាទរួចចុះនៅពេលដែរចឹងប៉ុលពតយ់ងពិបាកខ្លាំងណេះយាយណេះ?

ខ៖ ពិបាកខ្លាំង។

ក៖ ទាំងហូបចុកទាំង..?

ខ៖ ត្រលប់មកវិញណុងបានចូលអាលែងសហករគេណុងអូ៎មហាសែនវេទនា។

ក៖ យាយប្រាប់អាការវេទនារបស់យាយនៅក្នុងជំនាន់ប៉ុលពតបានទេយាយ?

ខ៖ ជំនាន់ប៉ុលពតណុងវេទនាហ្នឹងវាអោយយើងដើរចោលម្ដាយឈឺហ្នឹងហាស!

ក៖ អូ៎!

ខ៖ ទៅដកទៅស្ទូងទាំងយប់ទាំងថ្ងៃចោលគាត់ត្រលប់មកវិញគេយកបបរមកគេបញ្ចុះគាត់ បញ្ចុះរួចទៅធ្វើការទៀតគ្មានបានឈប់ទេទាំងយប់ទាំងថ្ងៃនៅតែស្បែកហើយហ្នឹងឆ្អឹងទេខ្ញុំបានថា..។

ក៖ អូ៎បាទយាយរួចចុះអើអាហារអីដោយសារពេលជំនាន់ប៉ុលពតយើងហូបបបរមែនទេយាយ?

ខ៖ ហូបបបរ បបរហ់យសំលមិនដឹងជាស្អីទេចៅអើយដូចបបរបាយជ្រូកចឹងចេះតែហូបទៅ។

ក៖ អូ៎ចុះនៅពេលយើងហូបអត់ឆ្អែតចឹងយើងធ្វើម៉េចយើងទៅជីកក្ដួចជីកអីដែរមែន?

ខ៖ ជីកក្ដួចលួចជីកទៅជីកដំឡូងទឹកទៅដំឡូងទឹកវាស្រួលស្ងោរអាហ្នឹងស្ងោរមួយពុះឆ្អិនហើយ!

ក៖ អូ៎!

ខ៖ ដំឡូងទឹកហោសស្ងោរមួយពុះឆ្អិនហើយប៉ុនៗកំភួនដៃណុងហាស!

ក៖ យាយអាចប្រាប់ពីដើមបានទេថាតាំងពីប៉ុលពតចូលដំបូងយើងភៀសខ្លួនទៅណាហើយយើងធ្វើអីគេហើយយើងធ្វើ..?

ខ៖ អត់មានអត់ភៀសខ្លួនទេនៅស្រុកតែម៉ងវាចូលចាប់បងខ្ញុំណុងតាំងពីចិតសិបបីហាស!

ក៖ បាទយាយ!

ខ៖ វាសំលាប់ចោលបងខ្ញុំទៅចាប់យកទៅតាមចិត្តគេថាយកទៅរៀនអើគេថាអោយទៅរៀនអត់ដឹងថាគេរៀនយកទៅសំលាប់ចោលចឹង។

ក៖ អូ៎បាទយាយ!

ខ៖ យកទៅសំលាប់ចោលមុខផុតពីផ្ទះយើងគេចាប់ចងយកសំលាប់ចោល។

ក៖ បងរបស់យាយ?

ខ៖ បងបង្កើត។

ក៖ ប៉ុន្តែយាយអត់អីទេ?

ខ៖​ ចា៎អត់អីទេប៉ុនអូ៎វាតាមដានរាល់ម៉ែរាល់ឪហើយ!

ក៖ ម៉េចចឹងយាយ?

ខ៖ តាមដានខ្លាចយើង..។

ក៖ វាខ្លាចយើងយកលួចរបស់លួចអី?

ខ៖ ធ្វើបាបវេទនាណាស់។

ក៖ ចុះយាយគិតថាចឹង..?

ខ៖ យកបងខ្ញុំទៅដុតដូចរឿងអាដាំចឹងដុតគ្រាន់តែធៀងត្នោតដប់ដៀងហោសយកទៅដុត ដុតហើយក៏មិនងាប់ដែរទាល់វាវ៉ៃវាបោះចំភ្នែកហ្នឹងហាសវាបោះក្នុងភ្នែកខាងស្ដាំណុងហាសវាបោះក្នុងភ្នែកណុងបានងាប់ហាស!

ក៖ បងយាយចេះអីមែនបានដុតអត់ស្លាប់?

ខ៖ មិនដឹងទេចេះអីទេថាពិបាកវ៉ៃហាសគេនិយាយថាវ៉ៃល្មមបានងាប់វ៉ៃតាំងពីពាក់កណ្ដាលអាធ្រាតទាល់អើព្រាងអីកើតបានងាប់។

ក៖ អូ៎បាទយាយ!

ខ៖ គាត់ជេរម៉ាយរហូតថាទាល់តែដាច់ដង្ហើម រួចដល់នេះទៅក្មួយខ្ញុំវាកើតបួសក៏ចំភ្នែកដែរពុកខ្ញុំហ្នឹងក៏ទៅតាមមើលគេប្រាប់ថាណោះនៅឈូកសណ្ដាន់ហោស រួចគេនិយាយសុទ្ធតែខ្សិបហោសជំនាន់ណុងសុទ្ធតែខ្សិបហាសខ្លាចគេអាណិតណាស់ខ្មោចបងខ្ញុំហោសគាត់ស្លូតហោស ដល់ទៅជើងមួយកំណាត់នៅកណ្ដាលវាលកប់រួចត្រឹមទ្រូងទេមកលើកាយទៅឃើញខោអាវណុងស្គាល់ហើយរួចដកអាដែងវាវ៉ៃចំភ្នែកហោសភ្នែកខាងស្ដាំ។

ក៖ អូ៎!

ខ៖ ដល់នេះទៅក្មួយខ្ញុំហ្នឹងវាកើតបុសទៅណាស់។

ក៖ បាទយាយ!

ខ៖ កាលណែងមិនទាន់ដកណុងកើតបុសកើតវិលកើតៗផ្សះហើយកើតទៀតៗ។

ក៖ អូ៎បាទយាយ!

ខ៖ ទាល់តែដកទៅបានជាទៅទាល់ឥឡូវទៅ។

ក៖ អូ៎បាទយាយចុះទាក់ទងពីអើម៉ោងការងាររឺមួយក៏អីវិញយាយដូចជាយាយទៅដកស្ទូងដកអីមែនអត់យាយ?

ខ៖ នៅទៅដកស្ទុងវាដាក់កំរិតថាមួយថ្ងៃអោយបានប្រាំផ្លូនខ្ញុំថាគ្មាននរណាដកបានទេប្រាំផ្លូន រួចអ្នកលឿនខ្លាំងមានតែមួយមួយភូមិរួចដល់នេះទៅវាដឹងថាខ្ញុំមានតែមួយមែនខ្ញុំដកបានប្រាំផ្លូនមួយថ្ងៃ។

ក៖ ចឹងហោសយាយ?

ខ៖ ចា៎!

ក៖ ចុះបើដកអត់បានធ្វើម៉េចវាយកយើងទៅវ៉ៃចោលរឺម៉េច?

ខ៖ រួចតាំងដល់នេះទៅខ្ញុំថាឥឡូវចេះចុះដកតែពីរផ្លូនបានហើយរួចកុំដកដល់ប្រាំផ្លូនគ្មាននរណាបានទេមានតែម្នាក់ទេដកបានមួយភូមិ មួយភូមិមានតែម្នាក់ពីរនាក់ដកបានដាក់តែពីរផ្លូនទៅមួយផ្លូនប្រាំដំបរទៅបានហើយបានដាក់ពីរផ្លូន ដាក់កំរិតពីរផ្លូនរួចគ្នាអើយអ្នកចិតប្រាំគា្នអត់ចេះដកហោសខ្ញុំទៅជួយចងអាណិតគេហោស!

ក៖ បាទយាយ!

ខ៖ ជួយចងជួយកាត់ស្លឹកអីហ្នឹងជួយដកជួយអីគេអត់រវល់ទេគេអ្នកចិតគត់គេអត់រវល់ប៉ុនខ្ញុំអាណិតខ្ញុំធ្លាប់ខ្ញុំវេទនា។

ក៖ បាទយាយ!

ខ៖ ខ្ញុំជួយចងគេខ្ញុំជួយធ្វើគេសព្វគ្រប់ហើយ!

ក៖ អូ៎បាទយាយ!

ខ៖ ខ្ញុំជួយគេច្រើនណាស់ឯងដកខ្ញុំអាងខ្ញុំខ្ញុំដកមួយព្រឹកក៏បានដែរម៉ាពីរផ្លូនហោសបោះដៃមែន ប៉ុនម៉ាជំនាន់ណុងខ្លាំងដកតែមួយអោនណុងងើបឡើងចងភ្លាមក៏បានប្រាំដំបរវិញ។

ក៖ អូ៎បាទយាយ!

ខ៖ ខ្ញុំដកលឿនហាសប៉ុនស្ទូងបានតែពីរផ្លូនទេ ប៉ុនដកលឿនបានបីបួនផ្លូនដែរក្នុងមួយថ្ងៃហោស!

ក៖ បាទយាយចុះអើសំរាប់អើដូចជាយើងឈឺស្កាត់ម៉េចទៅយាយ?

ខ៖ ឈឺស្កាត់ទៅឈប់ទៅប៉ុនវាអើយមាននាយមានអាយមកតាមដានដល់ៗផ្ទះហោស ខ្ញុំវាឈឺក្បាលកាលណុងវាកើតកាំងយំមើលអីចឹង។

ក៖ អូ៎!

ខ៖ មានអាអ្នកយកការដល់ផ្ទះហ្នឹងទៅឃើញខ្ញុំឈឺយំមែនរួចស្គមបាយបបរអត់ស៊ីបានវាទៅរាយការណ៍ប្រាប់ថា គាត់ឈឺពិតមែនឈឺលេងទេរួចដល់នេះទៅខ្ញុំទៅដល់ស្ទុងលែងត្រពាំងព្រៃនេះសុទ្ធតែអាលែងឈ្លើងហោសទាំងចាស់ៗគាត់ខ្លាច ខ្ញុំថាទៅរើសតែនេះមកខ្ញុំអ្នកស្ទូងទៅយកតែកណ្ដាប់អោយខ្ញុំមកឈរនៅលើក្បាលថ្មខ្ញុំស្ទូងរហូតអាណិតអូ៎គេមេកាញ់ត្រៀញណុងគេឡើងទៅអង្គប្រជុំគេថា មែនឈ្លើងណុងពាំមនុស្សណាងាប់ទេខ្ញុំថាមិនងាប់មែនប៉ុនគាត់ខ្លាចរួចយើងចេះខ្លាចដង្កូវរកអីថាខ្ញុំណុងចេះតទៀត។

ក៖ បាទយាយ!

ខ៖ អើនារីគេណុងហាសរួចយើងចេះខ្លាចដង្កូវហើយដង្កូវចេះខាំមកពីណាអាសត្វឈ្លើងចេះខាំមនុស្សហាស ខាំចេញឈាមហាសរួចដង្កូវដែរខាំអីវារួចចេះខ្លាចរកអីចឹងខ្ញុំថាចឹងហាស!

ក៖ បាទយាយ!

ខ៖ ខ្ញុំតហាសរួចតាំងដល់នេះទៅអើយមនុស្សតគេបានតែយកទៅវ៉ៃចោល អូសវ៉ៃអាដែងអ្នកអាដែងមើលងាយគេចឹងហាសមួយថ្ងៃៗហាសបានតែពាក្យសំដីទេបើរឿងដកស្ទូងវិញបានតែប្រាំដំបរ ខ្ញុំថាអោយហៅទៅអង្គប្រជុំនៅអង្គប្រជុំថាចាប់វាយកទៅវ៉ៃចោលហោសខ្ញុំថាបើវ៉ៃចោលចេះ ខ្ញុំសួរមិត្តឯងមើលអ្នកអ្នកដកបានច្រើនណុងវាវ៉ៃអាអ្នកដកបានច្រើនអាអ្នកដកបានប្រាំដំបរណុងយកអាណាខ្ញុំសួរចឹងហាស!

ក៖ បាទយាយ!

ខ៖ ខ្ញុំអត់ខ្លាចទេខ្ញុំថាចឹងវ៉ៃខ្ញុំក៏វ៉ៃទៅតែអាប្រាំដំបរហើយអាពីរផ្លូនណុងយកអាណារួចតាំងអ្នកនេះហ្នឹងគេថាយកច្រើនហើយគេមិនយកតិចទេ អើបើចឹងវ៉ៃអ្នកតិចហ្នឹងទៅខ្ញុំថាចឹងខ្ញុំតចឹងហាស!

ក៖ បាទយាយ!

ខ៖ វ៉ៃអ្នកប្រធានអាលែងដើរត្រួតត្រាគេបានតែប្រាំដំបរណុងវ៉ៃចោលចឹងហោសខ្ញុំដកបានរបស់ខ្ញុំហាសពីរផ្លូនហាស!

ក៖ បាទយាយ!

ខ៖ ខ្ញុំតវ៉ាចឹង។

ក៖ រួចម៉េចទៅយាយ?

ខ៖ អូ៎ខ្ញុំរកតែមិត្ត​ឯងអ្នកចេះការងារហ្នឹងហើយរួចបើថាប្រាំដំបរយកទៅចិញ្ចឹមសមរភូមិម៉េចកើតស៊ីតែខ្លួនយើងមិនគ្រាន់ផងខ្ញុំថាចឹង។

ក៖ បាទយាយ!

ខ៖ ចាញ់ខ្ញុំត្រង់ហ្នឹងហាស!

ក៖ រួចចុះ..?

ខ៖ រួចវ៉ៃខ្ញុំម៉េចកើតខ្ញុំថាចង់វ៉ៃវ៉ៃមកប៉ុនបើថានេះបើកើតទុកមិនសុខចិត្តទេមើលដល់គា្នក៏ដល់ដែរខ្ញុំក៏មិនខ្លាចដែរ។

ក៖ បាទយាយ!

ខ៖ ខ្ញុំថាចឹងហាសខ្ញុំក៏មិនខ្លាចសាកមើលទៅខ្ញុំដោះអាវចេញខ្ញុំពាក់អាវខ្លី។

ក៖ ប៉ុន្តែពេលណុងយាយអាយុប៉ុន្មានយាយ?

ខ៖ ខ្ញុំហោសអាយុប្រហែលជាងម៉្ភៃហើយ!

ក៖ អូ៎ប៉ុន្តែពេលណុងយាយមានគ្រួសារនៅ?

ខ៖ ខ្ញុំអត់មានយកគ្រួសារណារហូតហោស!

ក៖ អូ៎ទាល់ឥឡូវហោសយាយ?

ខ៖ ចា៎គេដណ្ដឹងគគោកប៉ុនខ្ញុំអត់យក។

ក៖ អូ៎បាទយាយចុះយាយគិតថាចឹងសំរាប់មកដូរមកកន្លែងផ្សេងៗយាយមានរែកដីរែកអីអត់យាយ?

ខ៖ ចា៎!

ក៖ រែកដីបិទដាក់ទំនុបដាក់អីហាស?

ខ៖ ដាក់ទំនុបអាណុងគេមកអីណែអីកន្លែងល្ពៀកកន្លែងត្រួយចេកនេះ អាហ្នឹងគេមកខ្ញុំទៅខាងលើទេខ្ញុំកាប់ដីនៅលើណុងអីទំនុបតាអោងណុងខាងលើកាលណុង។

ក៖ អូ៎បាទយាយ!

ខ៖ កាប់តែថ្ងៃៗហាសល្ងាចមកផ្ទះវិញ។

ក៖ ប៉ុន្តែយប់យើងអត់មានធ្វើអីទៀតណាហីយាយ?

ខ៖ ចា៎យប់អត់ធ្វើទេប៉ុនខ្ញុំចិញ្ចឹមម្ដាយចាស់ហាសគេអោយមកវិញ។

ក៖ អូ៎ចុះយើងមានការលំបាកអីទៅពេលណុងយាយកន្លែងណុង?

ខ៖ ការលំបាកលំបាកហួសឪលំបាកម៉ែលំបាកហើយណាគ្មានស្បែកឃើងពាក់ផងមានអូ៎បើពងជើងតាំងចំបន្លារយែសអាយាយជើងអស់ហើយជួសបន្លាល្មមបានណុងថាសឹងស្រែកយំហោសវេទនានោះ។

ក៖​ អូ៎បាទយាយ!

ខ៖ លំបាកវេទនាប៉ុលពតហោសហួសនិយាយហើយអាហ្នឹងមិនបាច់ទេបញ្ចប់ម៉ង។

ក៖ អូ៎!

ខ៖ វេទនាណាស់អាពតហោសទាល់តែដាច់ទោបានស្រួលបន្តិច។

ក៖ ចឹងហោសយាយ?

ខ៖ ចា៎!

ក៖ ចុះនៅពេលដែរពេលជិតដាច់ពេលដែរជិតដាច់យួនជិតចូលមកវ៉ៃហាស រួចប៉ុលពតហាសពេលណុងយើងនៅណាហើយយើងធ្វើអីទៅយាយ?

ខ៖ អាណុងគេអោយទៅជីករណ្ដៅនៅក្នុងស្រែប្រុងជីករណ្ដៅណុងសំលាប់មនុស្សចោលហាស!

ក៖ បាទយាយ!

ខ៖ ក្ដុងៗណុងអោយជីករណ្ដៅហើយជីករណ្ដៅទៅជីករណ្ដៅក្នុងស្រែគ្មានពីណាជីកទេ។

ក៖ យាយទៅជីកអត់?

ខ៖ ទេជីករកអីជីកដាក់ខ្លួនឯងណុងហោស!

ក៖ ដឹងដែរហោសយាយ?

ខ៖ ដឹងដែរតើមិនដឹងម៉េច។

ក៖ ប៉ុន្តែនៅណានៅណុងនៅ..?

ខ៖ កាលណុងនៅត្រពាំងសុកហ្នឹងដែរ។

ក៖ ត្រពាំងសុកហោសយាយ?

ខ៖ ក្រោយវត្តថ្មី។

ក៖ អូ៎បាទយាយរួចចុះនៅពេលដែរចឹងបើយើងអត់ទៅធ្វើតាមវាចឹងម៉េចទៅយាយ?

ខ៖ យើងមិនសូវធ្វើការទេម៉ែឈឺអីទាល់ប្រាប់គេថាម៉ែខ្ញុំរាគអាចម៍រាគអីហ្នឹងប្រាប់ទៅគាត់គ្រុនអីប្រាប់ទៅ។

ក៖ បាទ!

ខ៖ បានគេអត់ធ្វើបាប។

ក៖ បាទយាយប៉ុន្តែពេលដែរអើប៉ុលពតបញ្ជាយើងចឹងទៅជីករណ្ដៅពេលយើងអត់ជីកចឹងម៉េចទៅយាយ?

ខ៖ ជីករណ្ដៅមានពីណាជីកទេ។

ក៖ រួចចុះបើយើងអត់ទៅចឹងវាអត់ធ្វើអីយើងទេ?

ខ៖ អត់ធ្វើទេគ្រាន់តែប្រាប់។

ក៖ អូ៎!

ខ៖ ប្រាប់ទៅវាភ័យវាដែររួចពួកអាដែងអ្នកត្រើយខាងកើតនោះវាជំលាសមកអើខ្ញុំអាណិតខ្ញុំថាខ្ញុំមិនដឹងបានអីទេខ្ញុំបេះតែម្លូអោយគាត់ពិសារ ហោសសំបកត្រគាំយាយអើយយាយពិសារសំបកត្រគាំហើយម្លូហ្នឹងទៅ រួចគាត់អើយយំនៅត្រើយខាងកើតយំណាស់អាណិតគ្មានបាយស៊ីខ្ញុំថាអើយណែចុងភៅអើយអោយបាយក្ដាំងគាត់ពិសារផងគាត់គ្មានអីពិសារទេរួចគេចែកបបរអោយចែកបបរអោយពិសារពិសារឆ្អែតទៅ យាយណុងក៏គេទៅបាត់ទៀតដឹងគេវ៉ៃចោលដឹងបានរស់ទេអើយាយណុងខ្ញុំអាណិតអើយកូនក្មេងពេលនោះរកម្ដាយរកឪពុកអីគា្នពិបាកហាសកាលណុង។

ក៖ បាទយាយ!

ខ៖ រួចតាំងពួកណុងមកដូចវេទនាហាសមានជីកអាលែងដីចឹងដំគេយកញញួរមកដំចឹង ដល់ចឹងកោសអាលែងចានដែកអាលែងចានកំផែលៗអ៊ុំទៅដាក់បបរស៊ី។

ក៖ បាទយាយ!

ខ៖ កំសត់ហាសអ្នកត្រើយម្ខាងវេទនាណាស់ខ្ញុំគ្រាន់តែឃើញគេកំសត់ចឹងខ្ញុំយំហើយវេទនាណាស់។

ក៖ បាទយាយ!

ខ៖ ខ្ញុំយំនឹកឃើញបងខ្ញុំវេទនាធ្វើបាបណុងហាស គេសំលាប់គេវ៉ៃគេធ្វើបាបហ្នឹងខ្ញុំយំម៉ងអើគេសប្បាយខ្ញុំអត់សប្បាយកើតទេមួយជីវិតខ្ញុំហ្នឹងហោស!

ក៖ ម៉េចយាយ?

ខ៖ អើខ្ញុំនឹកឃើញតែបងខ្ញុំគេសំលាប់ចោលទេគេវ៉ៃធ្វើបាប។

ក៖ បងយាយកាលនៅប៉ុលពតហ្នឹងគេសំលាប់ប៉ុន្មាននាក់យាយ?

ខ៖ សំលាប់អស់ពីរនាក់ប្អូនខ្ញុំមួយហើយខ្ញុំបងខ្ញុំមួយ។

ក៖ ប៉ុន្តែយាយមានបងប្អូនប៉ុន្មានបួននាក់ហីយាយ?

ខ៖ ប្រាំពីរនាក់អូ៎ប្រាំមួយនាក់។

ក៖ រួចចុះបួននាក់ទៀតអត់អីទេ?

ខ៖ ចា៎បួននាក់អត់អី។

ក៖ ចុះបួននាក់អើបីនាក់ទៀតដែរទៅធ្វើការហ្នឹងពួកគាតើទៅធ្វើការនៅណាហើយឆ្ងាយៗពីគ្នាអត់?

ខ៖ គាត់មានប្ដីមានប្រពន្ធអស់ទៅនៅតែខ្ញុំ។

ក៖ អត់ទេពេលដែរប៉ុលពតហាសយាយ?

ខ៖ ប៉ុលពតណុងមានប្ដីអស់ហើយនៅតែខ្ញុំទេ។

ក៖ អូ៎មានហើយហោស?

ខ៖ ចា៎!

ក៖ ប៉ុន្តែពួកគាត់ធ្វើការឆ្ងាយពីយើងមែនយាយ?  
ខ៖ ចា៎គេនៅបែកពីស្រុកពីភូមិទៅនៅតែខ្ញុំ។

ក៖ អូ៎បាទ!

ខ៖ បានវេទនាតែឯង!

ក៖ បាទយាយចុះចឹងយាយគិតថាពេលដែរដាច់ប៉ុលពតហាសម៉េចយើងម៉េចបានយើងថាដាច់យាយវៀតណាមគេមកប្រាប់យើងរឺមួយក៏ម៉េច?

ខ៖ វាទំនាយត្រូវចឹងបើខ្ញុំដេកយល់សប់ឃើញដូចថាកំណត់ដល់ហើយប៉ុលពតត្រូវបរាជ័យហើយ ត្រូវអ្នកមានបុណ្យលោកមកជួយសង្រ្គោះយើង។

ក៖ បាទយាយប៉ុន្តែចង់និយាយថាយាយចង់និយាយថាអើប៉ុលពតដាច់ហាស​ ពេលដាច់ប៉ុលពតមិនឆ្នាំចិតប្រាំបួនមែនអត់យាយ?

ខ៖ ចា៎ឆ្នាំចិតប្រាំបួន។

ក៖ ប៉ុន្តែយើងម៉េចដឹងយាយគេទៅប្រាប់យើងមែន?

ខ៖ ខ្ញុំគ្រាន់តែឃើញតែនេះណុងស្គាល់ព្រោះអាលែងផ្លែទ្រប់ខ្ញុំចំទិតក្ដិតឡើងលើចឹងណុងមកផ្លែមួយដើមណុងមានតែមួយផ្លែទេចំទិតក្ដិតឡើងលើចឹងជំនាន់អាពតក៏ចឹងដែរ ចំទិតក្ដិតឡើងលើហ្នឹងខ្ញុំចំណាំចំទិតហ្នឹងមុខតែបរាជ័យហើយ!

ក៖ អូ៎!

ខ៖ ចា៎ខ្ញុំចំណាំបានចឹង។

ក៖ បាទយាយ!

ខ៖ កាលណុងដូចចូលពេលជំនាន់អាពតដាច់លុនណុលថាកាលណុងគឺប្រាំមួយអាទិត្យទៀតអើលុនណុលចាញ់ហើយដល់នេះអាលុនណុលចាញ់មែន ដូចខ្មោចចូលខ្ញុំចឹងប្រាប់គេចឹងប្រាប់ថាពួកអាវឺតណុងថាហេ៎ចូលនាងណុងណែចូលពេលណុងគិតទៅដូចឈុតហាសណោះថាប្រាំពីរថ្ងៃដាច់ហើយដាច់មែនគេថាចឹងអូ៎គេអរគេដាច់ជំនាន់ណុងគេរាំគេច្រៀងគេសប្បាយហាសពួកអាពតហោស។

ក៖ បាទយាយ!

ខ៖ គេឈ្នះនៅមួយជំនាន់ណុងហោស!

ក៖ ចុះនៅពេលដែរដាច់ប៉ុលពតថ្មីៗហាស?

ខ៖ ចា៎!

ក៖ ពេលណុងយើងចាប់ផ្ដើមធ្វើស្រែរួមស្រែអីណេះយាយណេះ?

ខ៖ ធ្វើស្រែរួមដែរបានពីរឆ្នាំទ្រាំមិនបានចេះតែឈ្លោះគា្នខ្ញុំថាឥឡូវឪកាលណុងពុកខ្ញុំលេងដកស្ទូងអត់អោយពីណាដឹងទេលួចដកស្ទូងដល់គេហៅទៅដកខ្ញុំថាខ្ញុំស្ទូងរួចហើយស្រែខ្ញុំពួកណុងវាធ្វើតាមខ្ញុំគ្រប់គា្នខ្ញុំតើមុនដំបូង បើលោកហ៊ុនសែនសំលាប់ក៏សំលាប់ចុះខ្ញុំដកមុនគេហាសកុំអោយពិបាកចែកគា្នបើចែកស្រែដោយខ្លួនហើយ!

ក៖ អូ៎ពេលណុងគេចែកស្រែដោយខ្លួនហើយហោស?

ខ៖ គេចែកស្រែដោយខ្លួនហើយខ្ញុំថាបើខ្ញុំធ្វើមិនកើតទេងាប់ក៏ងាប់ទៅ ស្រាប់តែខ្ញុំពុកខ្ញុំភ្ជួរខ្ញុំជួយភ្ជួរឪពុកខ្ញុំគាត់បង្ហាញភ្ជួរណុងបង្ហាញទៅខ្ញុំចេះទៅគ្មាននរណាទាន់ខ្ញុំទេគ្រាន់តែរាស់ខ្ញុំអត់ចេះរាស់រាស់វិលមុខខ្ញុំអត់អាចរាស់កើតទេបានតែភ្ជួរដល់ពេលរាស់ដើរស្ដីគេរាស់ហើយ!

ក៖ ចឹងហោសយាយ?

ខ៖ ចា៎រាស់ឈរទៅវិលមុខហើយដល់ទឹករលកៗមក។

ក៖ បាទយាយចុះយាយអាចប្រាប់ខ្ញុំបានទេពេលដែរដាច់ប៉ុលពតថ្មីហាសយាយនៅជាមួយក្រុមគ្រួសារទៀតរឺមួយក៏យាយនៅម្នាក់រឺមួយក៏យាយនៅ..?

ខ៖ នៅជាមួយប៉ាខ្ញុំ។

ក៖ អូ៎!

ខ៖ គេរត់ស្ងាត់ស្រុកជំនាន់អាពត។

ក៖ បាទយាយ!

ខ៖ គេរត់ស្ងាត់ស្រុកគេថាប៉ុលពតណែមកហើយគេរត់ស្ងាត់ស្រុកបើខ្ញុំមិនដឹងរត់ទៅណាទេបើពិបាកសែងម្ដាយណុងខ្ចិលហាសងាប់ក៏ងាប់ទៅនៅផ្ទះ។

ក៖ អូ៎បាទយាយរួចចុះអើបងប្អូនយាយទៅនៅជាមួយក្រុមគ្រួសារគេទៅ?

ខ៖ ចា៎នៅគ្រួសារគេទៅខ្ញុំហ្នឹងនៅពីរនាក់ឪពុកម្ដាយខ្ញុំវិញបីនាក់ទាំងឪពុក។

ក៖ ប៉ុន្តែមកហ្នឹងនៅយាយនៅទេ?

ខ៖ ចា៎!

ក៖ យាយនៅ..?

ខ៖ ខ្ញុំទើបមកទើបបានប្រាំឆ្នាំទេហ្នឹងហោសទើបមកនៅដែរហ្នឹង!

ក៖ អូ៎ចឹងហោសយាយ?

ខ៖ ចា៎!

ក៖ រួចចុះយាយគិតថាចឹងការលំបាកអីដែរយាយលំបាកពេលដែរយើងធ្វើស្រែរួមយាយ?

ខ៖ ធ្វើស្រែរួមពិបាកចែកគា្នអូ៎ពីរបីថ្ងៃចែកមិនដាច់ទេប្រជុំអានេះទីប៉ុននេះៗពុកខ្ញុំជេរម៉្រាយជេរអីណុងគាត់ពិបាកខ្លាំងខ្ញុំថាកុំអោយពិបាកពេកចែកស្រែទៅបានចែកស្រែទៅ។

ក៖ អូ៎បាទ!

ខ៖ ចែកស្រែណុងបានបានខ្ញុំលួចស្ទូងលួចដកមុនគេពេលណុង។

ក៖ អូ៎!

ខ៖ អត់ទេបបរខ្ញុំអត់ស៊ីបាយកើត។

ក៖ បាទយាយចុះអើយាយគិតថាចឹងអើទាក់ទងពីពេលណាដែរយើងចាប់ផ្ដើមចាយលុយយាយ ហើយពេលហ្នឹងយើងចាប់ផ្ដើមរកស៊ីអីហើយយើងនៅធ្វើស្រែដដែរ?

ខ៖ ខ្ញុំកាលណុងពាក់ព័ន្ធអាដែងពេលរួមណុងទៅនៅផ្ទះខ្ញុំបានពីរបានអាណុងហើយចាយលុយហោសយកទៅលក់អីកំពង់ចាមហោស រួចដាំដាំដំឡូងនៅក្នុងព្រៃជំរះស្មៅដាំដំឡូង។

ក៖ អូ៎!

ខ៖ បានអីចែពិសារបាយ។

ក៖ ចុះអើដល់ពេលយើងដាំដំឡូងយើងទៅស៊ីឈ្នួលគេហោសយាយរឺមួយយើងទៅ..?

ខ៖ ដាំដំឡូងខ្លួនឯង!

ក៖ អូ៎យើងមានដីដាំខ្លួនឯងនៅណុង?

ខ៖ ចា៎ដាំខ្លួនឯងទូលលក់។

ក៖ ច្រើនអត់យាយ?

ខ៖ ដំឡូងទូលពីរបីហោស!

ក៖ ប៉ុន្តែ..?

ខ៖ ដាំវាល់តែគេលួច។

ក៖ ម៉េចចឹងយាយ?

ខ៖ គេលួចគាស់ទៅហាស!

ក៖ អូ៎!

ខ៖ ដំឡូងនេះសល់ពីគេលួចគាស់ទៅយើងលក់ទៅ។

ក៖ ពេលណុងឆ្នាំណាយាយឆ្នាំកៅជាងនៅ?

ខ៖ ចា៎!

ក៖ ពេលណុងយាយនៅប៉ុណ្ណាហើយ?

ខ៖ កាលណុងចាស់ហើយអាយុសាមជាងហើយ!

ក៖ សាមជាងហើយណេះយាយណេះរួចចុះអើយើងទៅលក់អីចិញ្ចឹមម្ដាយឪពុកណេះយាយ?

ខ៖ លក់ចិញ្ចឹមម្ដាយឪពុកខ្ញុំទៅថាអើយបងប្អូនអើយជួយទិញខ្ញុំផង ខ្ញុំប្រញាប់ទៅបញ្ចុះបាយម្ដាយខ្ញុំឪពុកខ្ញុំទៅរកត្រីក៏មិនបានដែរទាល់ទៅលក់ដូរចឹងទៅទិញរបស់គេយកមកខ្ញុំបើម៉ែខ្ញុំគ្រាន់ទិញត្រីអោយគាត់ពិសារបើគេអាណិតអើយចាំទិញតែខ្ញុំ។

ក៖ អូ៎!

ខ៖ បងប្អូនអើយជួយទិញទៅខ្ញុំទំរាំបានទៅដាំបាយបញ្ចុះគាត់ខ្លាចគាត់ឃ្លានគេជួយទិញខ្ញុំម៉ាតិចអស់រលីង។

ក៖ អូ៎!

ខ៖ អើលបានមកផ្ទះវិញណុងបញ្ចុះបាយគាត់ត្រីទិញយកមកប្រឡាក់អោយគាត់ពិសារទៅ។

ក៖ បាទយាយបាទចុះ…?

ខ៖ បានហើយហេសប៉ុណ្ណឹងហោស?

ក៖ បាទអត់អីទេយាយជិតចប់ហើយយាយចុះយាយគិតថាចឹងអើទាក់ទងពីពេលណាដែរយាយគិតថាចាប់ផ្ដើមសប្បាយយាយ?

ខ៖ សប្បាយណុងដល់ពេលមួយឆ្នាំឡើងទៀតសប្បាយរួចគ្រាន់ផ្ទះលក់ដាច់ចឹងទៅលង់ដាច់ក្មេងៗហ្នឹងវាសប្បាយអើយសប្បាយថាការមួយៗបានលង់ផ្ទះសប្បាយណាស់ វាទៅមានស្គរមានអីទេពីដើមហោសផ្ទះតាលង់ជំនាន់អាពតរួចចងដៃចងអង្ករណុងហាស!

ក៖​ អើម៉េចចឹងយាយ?

ខ៖ ចងអង្ករដូចយើងចងខ្មោចចឹងហាស!

ក៖ ម៉េចចឹងយាយ?

ខ៖ អើបើគ្មានលុយជំនាន់អាពតហោសដាច់អាពតហោស!

ក៖ បាទយាយ!

ខ៖ ប្អូនខ្ញុំការកាលណុងចងអង្ករ។

ក៖ អូ៎ចងអង្ករហេស?

ខ៖ ចា៎អង្ករដាំបាយអង្ករណុងអោយគេស៊ីវិញទៅ។

ក៖ អូ៎បាទយាយ!

ខ៖ រួចសំលអីនេះណុងត្រឡាចនេះទៅស្លម្ចូរគ្រឿងមួយមុខទៅរួចតាំងខ្នុរនោះខមួយមុខទៅចឹងកាលពីជំនាន់ដាច់អាពតហោស!

ក៖ បាទយាយបាទ!

ខ៖ ចា៎!

ក៖ អាហ្នឹងពេលយើងសប្បាយហាសណេះយាយណេះ?

ខ៖ ចា៎រៀងសប្បាយគ្រាន់បើហើយ!

ក៖ បាទយាយ!

ខ៖ បានផ្ទះតាលង់ទេរាំហោស!

ក៖ អូ៎!

ខ៖ គ្មានបាស់គ្មានអីទេបាស់មកពីរបីឆ្នាំក្រោយទៀតបានមានបាស់។

ក៖ បាទយាយចុះហេតុអីបានយាយផ្លាស់ទីលំនៅពីរណុងមកនៅគៀនជ្រៃហ្នឹងយាយ?

ខ៖ បងប្អូនកូនក្មួចិត្តវាអត់បានវាចង់ធ្វើឃាតយើងបានលុយតិចតួចមកវាលបមើលចង់សំលាប់យើងចោល។

ក៖ ចឹងហោសយាយ?

ខ៖ ចា៎!

ក៖ យើងបានលុយតាមរយះអីគេយាយយើងទៅលក់ដីលក់អីមែន?

ខ៖ អត់លក់ដីទេក្របីអើកូនគោខ្ញុំបំបាស់ទិញមួយមកបំបាស់អោយគេតាំងវាទើបដំពងខ្ញុំក៏លក់ទៅវាទិញខ្សែកណុងវាបានពីរជីកន្លះរួចដល់នេះទៅ ទៅរកស៊ីឈ្នួលគេដកស្ទូងណុងអោយគេស្ទូងទៅបានទិញបំពេញបានបីជីណុងទៅ រួចពាក់ទៅពាក់នៅផ្ទះចឹងហេសតាំងគេខ្សែកមីងឯងណុងប៉ុន្មានជីណុងខ្ញុំថាបីជីថាចឹងលេងវាថាចង់វ៉ៃមីងចោលហាសយកខ្សែក។

ក៖ ចឹងហោស?

ខ៖ ចា៎យាយស្ដាប់បានទាំងអស់ជួលគេហើយគេអត់ហ៊ានវ៉ៃទេណាស់គេថាគេខ្លាចអត់ហ៊ានវ៉ៃខ្លាចខ្ញុំ។

ក៖ អូ៎ប៉ុន្តែក្មួយណុងក្មួយខាងណាខាងប្អូន?

ខ៖ ក្មួយវាបង្កើតប៉ុនវាក្មួយប្រសារ។

ក៖ អូ៎!

ខ៖ វាចង់សំលាប់ចឹងយកខ្សែកបីជីហ្នឹងហាសបានខ្ញុំខ្លាចខ្ញុំរត់ម៉ង។

ក៖ ប៉ុន្តែយាយរត់មកហ្នឹងយាយមានស្គាល់ពីណាគេអត់យាយ?

ខ៖ បងធ៌មខ្ញុំយាយយ៉េនមិញណុង។

ក៖ អូ៎!

ខ៖ អ់បងធ៌មទាក់ទងអោយខ្ញុំមកលក់ថ្នាំទៅគាត់ចិត្តបានហ្នឹងខ្ញុំអោយបាយអោយអីស៊ីទៅគាត់ជួយលក់ថ្នាំលក់អីខ្ញុំទៅខ្ញុំសុំគាត់ធ្វើបងខ្ញុំទៅ។

ក៖ អូ៎បាទ!

ខ៖ រួចសព្វថ្ងៃបើគាត់អត់ស្រួលខ្លួនគាត់មកដេកជាមួយខ្ញុំទៅដល់គាត់ស្រួលខ្លួនក៏បែកដេកដោយខ្លួន។

ក៖ អូ៎បាទយាយចុះទាក់ទងពីយើងមកនៅហ្នឹងដំបូងយើងមានការលំបាកអីទៅយាយម៉េចដែរ?

ខ៖ ​ចា៎លំបាកមានការលំបាក។

ក៖ ដោយសារយើងអត់មានកូនចៅអត់មានអីហើយយើងអត់ទាន់ដឹងទៅរកអីទៀតណេះយាយណេះ?

ខ៖ ចា៎!

ក៖ ចុះចឹងយើងមានការលំបាកអីខ្លះទៅយាយអាចប្រាប់ខ្ញុំខ្លះបានអត់យាយ?

ខ៖ ពិបាកអាលែងគេមើលងាយសព្វគ្រប់គេអាខ្លះគេចង់បានដីយើងហ្នឹងដណ្ដើមដីណុងអើសព្វគ្រប់ទៅ ខ្ញុំថារបស់អញ់ទេវាមិនសុខចិត្តវាទៅប្រាប់ប្រធានភូមិទៅស្រាប់ទៅគេប្រធានភូមិគេអង្វរករទៅកុំធ្វើបាបគាត់គាត់ចាស់ហើយគាត់មានតែរបស់ប៉ុណ្ណឹងរួចបើយករបស់គាត់ទៀតគាត់បានអីអាហ្នឹងអ្នកជិតខាងស្រុកភូមិណុងហាស!

ក៖ បាទយាយ!

ខ៖ វាចង់បានស្រែចំការយើងឃើញឪពុកខ្ញុំងាប់ទៅវាមើលងាយណាស់។

ក៖ ប៉ុន្តែដល់ពេលដែរយាយមកនៅហ្នឹងហាស?

ខ៖ អើយើងមកនៅហ្នឹងគេដោះស្រាយរួចហើយ!

ក៖ អូ៎ប៉ុន្តែយើងដីផ្ទះហ្នឹងយើងទិញណេះយាយណេះ?

ខ៖ អត់ទេសុំគេនៅ។

ក៖ អូ៎!

ខ៖ យាយណុងខ្ញុំជួលគាត់មុនដំបូងអាណិតគាត់អោយលុយទៅជួនណាក៏គាត់យកជួនណាក៏គាត់អត់យក។

ក៖ បាទយាយ!

ខ៖ គាត់អាណិតខ្ញុំទៅគាត់មិនយកមួយឆ្នាំទៅឆ្នាំទៅនេះយកតែប្រាំម៉ឺនទេដល់បាក់ដីទៅថាបងឯងយកដប់ម៉ឺនទៅហេ៎យាយឯងគ្មានដែរយកទៅវិញទៅគាត់អាណិតខ្ញុំ។

ក៖ បាទយាយរួចចុះនៅពេលដែរយាយមកនៅហ្នឹងចឹងអើកូនក្មួយអីពួកគាត់ដឹងអត់?

ខ៖ ដឹងតើដឹងត្រង់មីណុងរកសំលាប់ខ្ញុំដឹងទាំងអស់ប៉ុនខ្ញុំថាអត់អោយប្ដឹងទេកុំអោយអោយមានកម្មពារអីសុខចិត្តខ្ញុំរត់វេទនាតែខ្ញុំចុះ។

ក៖ ដល់ពេលយាយរត់មកនៅហ្នឹងហាស?

ខ៖ ចា៎!

ក៖ ពួកគាត់ដឹងថាយាយមកនៅហ្នឹងអត់?

ខ៖ ដឹងតើ!

ក៖ តែពួកគាត់អត់ធ្វើបាបយាយទៀតទេ?

ខ៖ បើខ្ញុំមកហ្នឹងគ្មានពីណាដឹងថាខ្ញុំមកនៅហ្នឹងទេខ្ញុំអត់អោយដឹងសោះ។

ក៖ អូ៎!

ខ៖ ស្រាប់តែដល់ពេលហួសទៅបានដឹងហ្នឹងហាស!

ក៖ រួចដល់ពេលដឹងម៉េចទៅយាយគាត់អត់មានធ្វើបាបអីយាយទៀតទេ?

ខ៖ អត់ធ្វើទេវាអត់ធ្វើបាបទេ។

ក៖ អូ៎!

ខ៖ ចា៎!

ក៖ ចុះអើចឹងយាយគិតថាយាយរាល់ថ្ងៃយាយនៅតែម្នាក់ឯង?

ខ៖ ចា៎!

ក៖ នៅក្នុងផ្ទះចឹងណេះយាយណេះ?

ខ៖ ចា៎!

ក៖ ចុះយាយគិតថាយាយមានគោលបំណងអីផ្សេងនៅពេលអនាគត់អីអត់យាយ?

ខ៖ ខ្ញុំគិតតែរៀនតែធ៌មខ្ញុំរៀនធ៌មអោយតែនេះខ្ញុំខ្ចិលនៅឋានកណ្ដាលហាសខ្ញុំទៅនៅឋានសួគ៌វិញ ព្រោះព្រះអង្គលោកសកទេវរាជ្យលោកអោយទៅនៅឋានសួគ៌វិញហើយ!

ក៖ ចឹងហោសយាយ?

ខ៖ ចា៎ចប់ហើយ!

ក៖ អូ៎បាទយាយ!

ខ៖ ខ្ញុំមានកម្មពារបានលោកអោយនៅឋានកណ្ដាលទៅអស់កម្មពារ។

ក៖ អូ៎បាទយាយ!

ខ៖ ហើយគ្រូក៏ថាចឹងដែរអស់កម្មពារហើយទៅនៅឋានសួគ៌វិញហើយខ្ញុំបង្ខំរៀនតែធ៌មទេតែនរណានិយាយអីក៏ដោយខ្ញុំដើរគេចចេញហើយខ្ញុំអត់ចេះនិយាយទេខ្ញុំខ្លាចបាប។

ក៖ បាទយាយបាទ!

ខ៖ ខ្ញុំនិយាយតែរឿងធ៌មម៉ង។

ក៖ អូ៎បាទយាយចឹងចុងក្រោយយាយអើមានអីផ្ដែផ្ដាំទៅកូនក្មួយអីរឺមួយក៏ចង់ទូន្មានព្រានប្រដៅអីយាយមានពាក្យពេចន៍អីដែរចង់និយាយអត់យាយ?

ខ៖ ផ្ដែអាហ្នឹងបានហោស?

ក៖ បាទយាយអត់អីទេអើគាត់ទៅណានិយាយបង្ហោយជាមួយគេទៅថាផ្ដែផ្ដាំកូនក្មួយក្រោយៗហ្នឹងអោយវាជំនាន់ក្រោយហ្នឹងអោយវាកុំអោយដើរខិលខូចអីចឹងហាស?

ខ៖ ចា៎ផ្ដែផ្ដាំក្មួយៗខ្ញុំកុំអោយនេះអោយរៀនធ៌មដូចអោយចិត្តល្អកុំអោយចិត្តអាក្រក់ដើរយកស្អីៗគេបេះប្លែបេះអីគេកុំអោយបេះសោះ សូមអោយចិត្តទៀងត្រង់ដូចខ្ញុំហ្នឹងបានក្ដីសុខហើយបានទៅនៅឋានសួគ៌បានហើយ!

ក៖ បាទយាយ!

ខ៖ តែចិត្តអាក្រក់អត់ឡើងបានទេ។

ក៖ អូ៎បាទយាយមានអីផ្ដាំផ្សេងពីហ្នឹងទៀតទេយាយ?

ខ៖ អោយក្មួយខ្ញុំនៅអោយបានសុខសប្បាយចុះជួបខ្ញុំបានតែជាតិនេះទេជាតិក្រោយសុំលាក្មួយហើយលែងបានជួបរហូតវិលត្រលប់ទៅឋានរបស់ខ្ញុំវិញខ្ញុំគ្រាន់តែវេទនាតែប៉ុណ្ណឹងទេ។

ក៖ អូ៎ចឹងហោសយាយ?

ខ៖ ចា៎!

ក៖ មានអីផ្សេងទៀតអត់យាយ?

ខ៖ ចា៎!

ក៖ មានអីផ្សេងពីហ្នឹងទៀតអត់?

ខ៖ ព្រះអង្គលោកអោយខ្ញុំទៅនៅឋានសួគ៌វិញលោកប្រាប់ចឹងអស់កម្មពារហើយបានបំរើឪពុកម្ដាយខ្ញុំណុងខ្ញុំពីជាតិមុនណុងខ្ញុំបេះត្រសក់គាត់មួយផ្លែ បេះហើយឡើងទៅដល់ឋានសួគ៌ទៀតហោសអត់គេបោះចោលឯងអត់បោះចោលយកមកសៀតហ្នឹងចង្កេះដល់ព្រះអង្គលោកដាក់ទោសប្រុងហ្នឹងប្រហារជីវិតហើយព្រះមាតាលោកថាសំលាប់មិនកើតទេកូននៅតូចណាស់យកទៅប្រសចោលទៅ ប្រសចោលទៅយកទៅក្នុងការកាច់ចង្កូតយកទៅផ្ញើរហ្នឹងលោកតាព្រះមន្នីឥសីអាគីនេតហ្នឹងទៅ។

ក៖ អូ៎បាទយាយបាទ!

ខ៖ ខ្ញុំនៅចាំចាំប៉ុណ្ណឹង!

ក៖ បាទយាយចឹងចុងក្រោយខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ ហើយការសម្ភាសទាំងអស់ហ្នឹងខ្ញុំហ្នឹងដាក់ទៅក្នុងវេបសាយរបស់សាលាដើម្បីអោយក្មេងៗរឺមួយក៏កូនក្មួយរបស់យាយបានស្គាល់បានដឹងពីប្រវត្តិរបស់យាយចឹងចុងក្រោយខ្ញុំសូមការអនុញ្ញាតិពីយាយដើម្បីដាក់ការសម្ភាសរបស់យាយទៅក្នុងវេបសាយសាលាបានទេយាយ?

ខ៖ ចា៎!

ក៖ ខ្ញុំអាចសុំការអនុញ្ញាតិពីយាយដើម្បីការសម្ភាសរបស់យាយមិញដាក់ទៅក្នុងវេបសាយរបស់សាលាហាសបានទេយាយ?

ខ៖ បាន។

ក៖ បាទយាយចឹងអរគុណច្រើនយាយ។